text: Але самая галоўная рызыка — прыклад неплацежаздольнасці, калі буйное прадпрыемства не можа выконваць свае абавязкі, гэта будзе ўдар па банках і можа выклікаць ланцуговую рэакцыю, парад дэфолтаў на прадпрыемствах з падобнай фінансавай сітуацыяй», — рэзюмаваў Крук.
  «Наша Ніва» звярнулася да кіраўніцтва БМЗ з просьбай патлумачыць, як яны збіраюцца пагашаць даўгі і, увогуле, зарабляць. Мы чакаем адказу.
  
  Хронікі беларускіх палітвязняў выдадзеныя Фондам развіцця дэмакратычных ініцыятыў разам з праваабарончым цэнтрам “Вясна”. Кніга на беларускай, польскай і ангельскай мовах прадстаўляе гісторыі 187 беларускіх палітычных вязняў пачынаючы з 1989 года.
  Мы хочам данесці ўсе гэтыя гісторыі да людзей, кажа старшыня ўправы фонду Аляксандра Шчэпаньска-Дзюбэк:
  – Кожная гісторыя па-свойму ўзрушвае. Справы адных больш гучныя, так як з Алесем Бяляцкім, але гэтых вязняў 187, лічба вялізная. У кожнай біяграфіі вязняў мы таксама прадстаўляем імёны і прозвішчы пракурораў і суддзяў, каб яны не заставаліся ананімнымі і былі вядомымі.
  Сёння ў беларускіх вязніцах знаходзяцца 11 чалавек, якія прызнаныя беларускімі і замежнымі праваабаронцамі палітвязнямі. Іх вызваленне з’яўляецца перадумоваў паляпшэння адносінаў афіцыйнага Менску з Еўразвязам.